b'\n_START_ARTICLE_\nOilerio charakteristika\n_START_PARAGRAPH_\nMatematikoje, ypa\xc4\x8d algebrin\xc4\x97je topologijoje ir briaunaini\xc5\xb3 kombinatorikoje, Oilerio charakteristika (arba Euler\xe2\x80\x93Poincar\xc3\xa9 charakteristika) yra topologinis invariantas, skai\xc4\x8dius, nusakantis topologin\xc4\x97s erdv\xc4\x97s pavidal\xc4\x85 arba strukt\xc5\xabr\xc4\x85, nepriklausomai nuo jos sulenkimo b\xc5\xabdo. \xc5\xa0\xc4\xaf dyd\xc4\xaf \xc4\xafprasta \xc5\xbeym\xc4\x97ti graik\xc5\xb3 kalbos ma\xc5\xbe\xc4\x85ja raide \xe2\x80\x9echi\xe2\x80\x9c  \\chi ._NEWLINE_Pirmiausia Oilerio charakteristika buvo nustatyta briaunainiams ir buvo naudojama \xc4\xafvairi\xc5\xb3 teorem\xc5\xb3, susijusi\xc5\xb3 su briaunainias, \xc4\xafrodymams, \xc4\xafskaitant Platono k\xc5\xabn\xc5\xb3 skai\xc4\x8di\xc5\xb3. Leonhardas Euleris, kurio vardu ir vadinama aptariama savyb\xc4\x97, daug prisid\xc4\x97jo prie \xc5\xa1i\xc5\xb3 pradini\xc5\xb3 tyrim\xc5\xb3. Modernioje matematikoje Oilerio charakteristika kildinama i\xc5\xa1 homologijos, o abstrakti jos formuluot\xc4\x97 pateikiama homologin\xc4\x97je algebroje.'